|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Sieros dioksidas |
| --- |
| Sieros dioksidas Sieros dioksidas |
| Sisteminis (IUPAC) pavadinimas |
| Sieros dioksidas |
| CAS numeris | [7446-09-5] |
| RTECS numeris | WS4550000 |
| Cheminė formulė | SO2 |
| Molinė masė | 64,054 g/mol |
| SMILES | O=S=O |
|
| Rūgštingumas (p*Ka*) | 1,81 |
| Bazingumas (p*Kb*) |  |
| Valentingumas |  |
| Fizinė informacija |
| Tankis |  |
| Išvaizda | Bespalvės dujos |
| Lydymosi t° | −72,4 °C (200.75 K) |
| Virimo t° | −10 °C (263 K) |
| Lūžio rodiklis (*n*D) |  |
| Klampumas |  |
| Tirpumas H2O | 9,4 g/100 mL (25 °C) |
| Šiluminis laidumas |  |
| log P |  |
| Garavimo slėgis |  |
| kH |  |
| Kritinis santykinis drėgnumas |  |
| Farmakokinetinė informacija |
| Biotinkamumas |  |
| Metabolizmas |  |
| Pusamžis |  |
| Pavojus |
| MSDS |  |
| ES klasifikacija | Toksiškos (**T**) |
| NFPA 704 | 

0
3
0
 
 |
| Žybsnio t° | nedegus |
| Užsiliepsnojimo t° |  |
| R-frazės | R23, R34 |
| S-frazės | S1/2, S9, S26S36/37/39, S45 |
| LD50 |  |
| Struktūra |
| Kristalinė struktūra |  |
| Molekulinė forma | polinė |
| Dipolio momentas | 1,63 D |
| Simetrijos grupė | C2v |
| Termochemija |
| Δf*H*~~o~~298 |  |
| Giminingi junginiai |
| Giminingi | Seleno dioksidas,Telūro dioksidas |
| Giminingi junginiai | Sieros trioksidas,Sieros rūgštis |
| Giminingos grupės |  |

**Sieros dioksidas** yra cheminė medžiaga, kurios cheminė formulė – SO2. Tai yra bespalvės dujos su aštriu, erzinančiu kvapu. Molekulė – polinė. Šios svarbios dujos yra pagrindinis sieros junginių degimo produktas ir keliantis nemažų rūpesčių aplinkos apsaugai.

SO2 yra vienas pagrindinių ugnikalnių išskiriamų dujų komponentų, taip pat gaminamas įvairiais pramoniniais metodais. Kadangi akmens anglis ir nafta turi įvairių sieros junginių, jų degimo metu taip pat išsiskiria sieros dioksidas. Tolimesnės SO2 oksidacijos metu, paprastai padedant katalizatoriams, pavyzdžiui, NO2, susidaro H2SO4 ir toliau rūgštūs lietūs.

Dujos nuodingos. Apsinuodijus gali išryškėti šie simptomai: sloga, kosulys, užkimimas, gerklės perštėjimas. Įkvėpus didesnę dujų koncentraciją – dusimas, kalbos sutrikimai, rijimo sunkumai, vėmimas, galima staigi plaučių dehidratacija.

Gamyba
------

Sieros dioksidas gali būti gaminamas sieros degimo reakcijos metu:

{\displaystyle \mathrm {\ S(k)+O\_{2}(d)\ \longrightarrow \ SO\_{2}(d)} }
Panašiai vyksta ir sieros hidrido ir organinių sieros junginių degimas:

{\displaystyle \mathrm {\ 2H\_{2}S(d)+3O\_{2}(d)\ \longrightarrow \ 2H\_{2}O(d)+2SO\_{2}(d)} }
Sieros junginių deginimas (pavyzdžiui, geležies pirito ir cinko sulfido) taip pat išskiria SO2:

{\displaystyle \mathrm {\ 4FeS\_{2}(k)+11O\_{2}(d)\ \longrightarrow \ 2Fe\_{2}O\_{3}(k)+8SO\_{2}(d)} }
{\displaystyle \mathrm {\ 2ZnS(k)+3O\_{2}(d)\ \longrightarrow \ 2ZnO(k)+2SO\_{2}(d)} }
Kai netirpintas CaSO4 yra kaitinamas kartu su koksu ir smėliu cemento gamyboje, sieros dioksidas tampa gamybos proceso šalutinis produktas:

{\displaystyle \mathrm {\ 2CaSO\_{4}(k)+2SiO\_{2}(k)+C(k)\ \longrightarrow \ 2CaSiO\_{3}(k)+2SO\_{2}(d)+CO\_{2}(d)} }
Veikiant vario drožles karšta koncentruota sieros rūgštimi taip pat išsiskirs sieros dioksidas:

{\displaystyle \mathrm {\ Cu(k)+2H\_{2}SO\_{4}(aq)\ \longrightarrow \ CuSO\_{4}(aq)+SO\_{2}(d)+2H\_{2}O} }

Naudojimas
----------

Sieros dioksidas yra kartais naudojamas kaip konservantas (žymimas **Е220**) alkoholiniuose gėrimuose arba džiovintuose abrikosuose ir kituose džiovintuose vaisiuose dėl savo antimikrobinių savybių. Konservantas labiau naudojamas vaisiaus išvaizdai išlaikyti nei apsaugai nuo puvimo. Tai gali suteikti vaisiui specifinį skonį.

Sieros dioksidas taip pat yra geras reduktorius. Sieros dioksidas, esant vandeniui, gali išblukinti medžiagos spalvas, kurios yra juo redukuojamos. Ši medžiagos savybė paverčia medžiagą naudingu balikliu popieriui ir švelniai medžiagai, pavyzdžiui, rūbams.
Balinimo efektas paprastai nesitęsia labai ilgai. Atmosferos deguonis reoksiduoja redukuotus dažus, grąžindamas spalvas. Tai gali paaiškinti, kodėl seni laikraščiai tampa geltoni. Jų popieriaus natūrali spalva yra geltona.

Sieros dioksidas taip pat yra naudojamas sieros rūgšties gamyboje, kurio metu pavirsta sieros trioksidu ir tada oleumu. Sieros dioksidas šiam tikslui yra gaminamas, kai siera susijungia su deguonimi. Šis procesas vadinamas kontakto procesu.

Pagal *Claude Ribbe* knygą „Napoleono nusikaltimas", sieros dioksido dujos buvo naudojamos mirties bausmės vykdymui, malšinant Haičio vergų sukilimą XIX amžiaus pradžioje. Sieros dioksidas blokuoja nervinius signalus iš plaučių proprioceptorių ir stabdo Heringo-Brejerio refleksus.

Prieš freonų naudojimą, sieros dioksidas buvo naudojamas šaldymui namų šaldytuvuose.

Sieros dioksidas yra sulfitinės rūgšties (H2SO3) anhidridas.